stanford-oval/wikipedia huggingface dataset:
חץ וקשת
חץ וקשת בתרבות

קלעי חץ וקשת מהווים לעיתים קרובות גיבורים בסיפורי עם שונים. כך לדוגמה רובין הוד, הדמות הידועה של אגדות עם אנגליות היה קלע מצטיין ובתחרויות קליעה הצליח להשחיל שני חיצים אחד לתוך השני. וילהלם טל, המורד השווייצרי, נדרש לפי האגדה לירות חץ בתפוח שהונח מעל לראשו של בנו, והוא הצליח בכך, אם כי מיוחס לו השימוש ברובה קשת דווקא.
בפנטזיה ובמשחק התפקידים מבוכים ודרקונים האלפים ידועים כקשתים מעולים מלידה. בספרי שר הטבעות, האלף לגולאס ידוע בכישרון הקליעה שלו בחץ וקשת, באמצעותה הוא הורג אורקים רבים. בסדרת הספרים "משחקי הרעב" קטניס אוורדין היא קשתית מצוינת, ובמקור השתמשה במיומנותה בחץ וקשת לציד לא חוקי כדי לכלכל את משפחתה.
מקומם של הקשתים לא נפקד גם בקומיקס: "החץ הירוק" של DC קומיקס ו"הוקאיי" של מארוול קומיקס, שניהם גיבורים המומחים בצליפה בחץ וקשת ומצוידים במגוון חיצים עם פטנטים שונים (חיצים עם ראש קרב המכיל פצצה, חיצים עם חבל ועוד) בנוסף לחיצים רגילים.
דמותו של ארוס (קופידון) מתוארת תמיד עם חץ וקשת, כאשר החיצים הם חיצי אהבה הגורמים למטרה להתאהב במישהו.
ראו גם

אשפת חיצים
פרדוקס הקשת
קיודו
קשתים מופיעים בעיטור בארמון דריווש הראשון בשושן, 510 לפני הספירה
ראשי חיצים עשויים סגסוגת נחושת וברזל ששימשו בקרבות על יהודה וירושלים בראשית המאה השישית לפנה"ס. מוזיאון ארצות המקרא, ירושלים.
קשת מימי הביניים יורה בקשת (צייר: ויולה לה דוק).
יומי - חץ וקשת יפנית.
חץ וקשת מהטבע
קשת הונית – דוגמה לקשת מורכבת.
קשת מוצלבת
פסל רובין הוד בנוטינגהאם, אנגליה
מוזיאון מצודת חלב

| --- | --- |

 מידע כללי
 סוג:  מוזיאון לארכאולוגיה
 כתובת:  חלב, סוריהסוריה
 מיקום:  מצודת חאלב 
 מדינה:  סוריה 
 הקמה ובנייה
 תקופת הבנייה:  ? – 1834 (נבנה) 26 בספטמבר 1994 (פתיחת המוזיאון)
 תאריך פתיחה רשמי:  1994 
 
 קואורדינטות:  36°12′00″N 37°09′47″E﻿ / ﻿36.2°N 37.163°E﻿ / 36.2; 37.163
  (למפת חלב מוגדלת) מוזיאון מצודת חלב(למפת חלב רגילה) מוזיאון מצודת חלב
 
מוזיאון מצודת חלבּ (בערבית: متحف قلعة حلب, בתעתיק מדויק: מתחף קלעת חלבּ) הוא מוזיאון לארכאולוגיה השוכן בעיר חלב בסוריה, בשטח מצודת חלב.
היסטוריה

המוזיאון נפתח בשנת 1994 במבנה קסרקטין השוכן במצודת חלב ושימש את צבאו של הקצין המצרי אבראהים פאשא. המבנה נבנה בשנת 1834 לאחר מסע המלחמה המוצלח שלו נגד האימפריה העות'מאנית. המבנה משתרע על שטח של 754 מ"ר בצדה הצפוני של המצודה, והוא שופץ ב-1994 על ידי מחלקת העתיקות והמוזיאונים של חלב בעזרתה של קרן אגא חאן (Aga Khan Foundation). המוזיאון נפתח ב-26 בספטמבר 1994 במעמד שר התרבות הסורי נג'אח אל-עטאר (نجاح العطار).
מבנה ותצוגה

מבנה המוזיאון הוא מלבני, גודלו 57 על 13 מטר והוא מחולק לשלושה אולמות. אולם התצוגה הראשי נמצא במרכזו של המבנה והוא משתרע על שטח של 404 מט"ר. שני האולמות האחרים, כל אחד בגודל של 175 מט"ר, ממוקמים בשני הקצוות של הבניין.
התצוגה במוזיאון כוללת ממצאים עתיקים שנמצאו במהלך החפירות במצודת חלב. בנוסף לכך, מוצגים במוזיאון ממצאים מתרבויות קדומות יותר של סוריה, כגון התרבות השומרית, האכדית, החתית, הרומית והתקופה האסלאמית. במוזיאון מוקרן סרט על אודות האתר.
מרכז התיאטרון של מצודת חלב, כשברקע מבנה המוזיאון
מרכז השואה והסובלנות של הונג קונג

| --- | --- |
אין תמונה חופשית
 מידע כללי
 סוג:  מוזיאון לזכר השואה
 מדינה:  הרפובליקה העממית של סין 
 הקמה ובנייה
 תאריך פתיחה רשמי:  2011
 
 קואורדינטות:  22°16′35″N 114°13′48″E﻿ / ﻿22.276462°N 114.229967°E﻿ / 22.276462; 114.229967
 www.hkhtc.org
  (למפת הונג קונג מוגדלת) גואנגדונג ים סין הדרומימרכז השואה והסובלנות של הונג קונג(למפת הונג קונג רגילה) גואנגדונג ים סין הדרומימרכז השואה והסובלנות של הונג קונג
 
מרכז השואה והסובלנות של הונג קונג (בסינית: 香港猶太大屠殺及寬容中心; בפין יין: Xiānggǎng yóutài dà túshā jí kuānróng zhōngxīn) הוא ארגון ללא מטרת רווח השוכן במזרח הונג קונג ומטרתו לימוד השואה וקידום הסובלנות בהונג קונג.
המרכז נוסד ב-2011, והוא הארגון הראשון המוקדש ללימוד השואה בסין. את המרכז ייסדו תושבי הונג קונג במטרה להעלות את המודעות ולקדם את לימוד השואה הן בהונג קונג והן ביתר האזור.
המרכז מציג תערוכות, מכין מערכי למידה ומביא ניצולי שואה כדי לסייע בהוראת השואה באסיה, שאינה מפותחת דייה. בפעילויות הללו השתתפו אלפי תלמידים. המרכז גם מעביר מידע על אודות מקרים אחרים של רצח עם, כגון טבח ננקינג או רצח העם בקמבודיה.
הערות שוליים

↑  Lyons, Erica. "Teaching the Holocaust in Hong Kong". www.timesofisrael.com.
↑  Harold Schonberg, ‏A Thai Singer Wore a Swastika. Was It Prejudice or Ignorance?, New York Times, January 28, 2019
↑  Hong Kong genocide educator’s race against time to document some of the darkest episodes in human history, באתר "South China Morning Post"
ערך זה הוא קצרמרבנושא סין ובנושא השואה. אתם מוזמנים לתרום לוויקיפדיה ו.
המוזיאון הממלכתי לתולדות החלל על שם ציולקובסקי

| --- | --- |

 מידע כללי
 סוג:  מוזיאון טכנולוגיה, סימן נוף, מוזיאון להיסטוריה 
 על שם:  קונסטנטין ציאולקובסקי 
 כתובת:  Ulitsa Akademika Koroleva, 2 
 מיקום:  קלוגה 
 מדינה:  רוסיה 
 הקמה ובנייה
 תקופת הבנייה:  ?–1961
 תאריך פתיחה רשמי:  1967 
 אדריכל:  Yevgeny Kireyev 
 
 קואורדינטות:  54°31′02″N 36°13′50″E﻿ / ﻿54.5172°N 36.2306°E﻿ / 54.5172; 36.2306
 gmik.ru
 he
 
המוזיאון הממלכתי לתולדות החלל על שם קונסטנטין אדוארדוביץ' ציולקובסקי (ברוסית: Государственного музея истории космонавтики имени К. Э. Циолковского) בעיר קלוגה הוא המוזיאון הראשון בעולם לענייני חלל והמוזיאון הגדול ביותר ברוסיה בתחום זה, שהוקם בשיתוף פעולה עם המהנדס סרגיי קורוליוב וטייס החלל יורי גגארין.
היסטוריה

ב-13 ביוני 1961 יורי גגארין הניח את אבן היסוד לבניית המוזיאון העתידי. המוזיאון נפתח למבקרים ב-3 באוקטובר 1967. והיה לראשון מסוגו בעולם.
בשנת 1960 הוגדר המוזיאון כמרכז מדעי ומתודולוגי לתיאום פעילויות המוזיאונים בברית המועצות בחלל ובשנת 1979 הוא קיבל מעמד של מוסד מחקר. בשנת 1993 סווג המוזיאון כאחד ממוסדות התרבות והחינוך הגדולים בעלי משמעות חברתית מיוחדת.
היסטוריה > תערוכות ותצוגות

תערוכות המוזיאון חושפות את ההיסטוריה של האווירונאוטיקה, התעופה, הרקטות והטכנולוגיה בחלל. מאז 21 ביוני 1973, הוצג בשטח המוזיאון עותק מקורי של טיל ווסטוק, שהוצא משירות במהלך שיגור ווסטוק 1.
כמו כן, באופן ממצה, מוצגת גם המורשת המדעית של קונסטנטין ציולקובסקי, מייסד האסטרונאוטיקה התאורטית, נחשב לממציא בולט, ומחברן של עבודות בנושאי פילוסופיה וסוציולוגיה. במוזיאון מוצגות גם תמונות של טכנולוגית העתיד (מטוס, ספינת אוויר, רקטות, יישובים אתריים), והוא מכיל גם מוצגים עכשוויים שעודנם בשירות תעשיית החלל.
בין התערוכות ישנן גם התצוגות הבאות: ההיסטוריה של היווצרות טכנולוגיית הרקטות בברית המועצות, החל משנות ה-20 של המאה ה-20, ופעילותם של מהנדסים ראשיים (כמו קורוליוב, גלושקו, צ'לומיי, סמיון קוסברג, בבקין, אלכסיי איסאייב ואחרים). כמו כן, מוצגים חקר הירח וכוכבי הלכת במערכת השמש באמצעות תחנות בין-כוכביות אוטומטיות, חקר חלל מאויש באמצעות טיסות ווסטוק ובוראן והיסטוריה של כלי שיגור, ואוסף מנועי טילים. במוזיאון נמצא דגם של יחידת הבסיס של תחנת מיר, הפתוחה לקהל הרחב.
היסטוריה > פעילות מדעית

מאז 1966 המוזיאון מקיים קריאות מדעיות לזכרו של ציולקובסקי. באולמות המוזיאון ניתן להכיר את ההיסטוריה הלאומית של האסטרונאוטיקה המעשית, החל מהלוויין המלאכותי הראשון וכלה בתחנות מסלוליות מודרניות לטווח הארוך.
היסטוריה > בניית השלב השני של המוזיאון

בניית השלב השני של המוזיאון שהחל בשנת 2014 הושלמה בשנת 2021, במלאת 60 שנה לטיסה הראשונה של גגארין לחלל. הוקם בניין מודרני חדש בשטח 12,5 אלף מ"ר, שהם כמעט פי ארבעה מהשטח הקיים. שטח התצוגה של המוזיאון גדל פי חמישה. במוזיאון יש גם אולם כנסים רב תכליתי ובית קולנוע.
פרשת שחיתות גדולה קשורה לבניית השלב השני של המוזיאון: סגן שר התרבות של הפדרציה הרוסית נעצר במסגרת חקירת מעילה בכספי ציבור שהוקצו לשיקום אתרי מורשת תרבות. השלמת הבנייה נדחתה לא פעם, תחילה לחודש דצמבר 2017, אחר כך לחודש דצמבר 2019.
היסטוריה > שיפוץ המוזיאון

באוגוסט 2019 הקצה ראש הממשלה דמיטרי מדבדב, 500 מיליון רובל נוספים לשיפוץ המוזיאון. בסתיו 2019 תאריך השלמת השיפוץ נדחה ל-12 באפריל 2021. אף שכבר בנובמבר 2019, שר התרבות של רוסיה, שביקר באתר הבנייה במהלך נסיעתו, הודיע על פתיחת המוזיאון למבקרים בספטמבר 2020, אך בפועל הבנייה אכן הושלמה באפריל 2021.
גלריה

פריטי ציוד לקוסמונאוטים הראשונים
היכל הרקטות וטכנולוגיית החלל
סיור הרצאות במוזיאון
מתווה תחנה. תערוכת מוזיאון
סניפי המוזיאון

המוזיאון הממלכתי להיסטוריה של הקוסמונאוטיקה על שם ציולקובסקי, בנוסף למוזיאון עצמו, כולל גם:
| שם | כתובת |  |
| --- | --- | --- |
| בית הזיכרון-מוזיאון ציולקובסקי | קלוגה, רחוב ציולקובסקי 79 |  |
| בית-מוזיאון צ'יז'בסקי | קלוגה, רחוב מוסקבה 62 |  |
| פלנטריום קלוגה | קלוגה, רחוב האקדמאי קורוליוב, 2 |  |
נפת בורובסק, מחוז קלוגה
| מוזיאון דירת ציולקובסקי | בורובסק, רחוב ציולקובסקי 49 |  |
לקריאה נוספת

Белова Н. Г. и др. Музей космоса в Калуге / ред. И. С. Короченцев; сост.: Е. Н. Кузин, Н. Г. Белова, Т. В. Чугрова; пер.: Э. М. Радской, Н. И. Кумелашвили.. — Тула: Приокское книжное издательство, 1986. — 176 с. — 40 000 экз.
Зоточкин А. М. Музеи Калуги. — Калуга: изд-во, 2016. — 180 с. — 4500 экз. — ISBN 978-5-9909216-4-1.
Андрей Васнецов // Архитектура СССР : журнал. — М.: Государственное издательство литературы по строительству и архитектуре, 1988. — № 7—8. — С. 60—67.
"Строительство второй очереди музея".
Ракета-носитель «Восток» (рус.) // «Калужский край» : портал. — 2012.
הערות שוליים

↑  "Государственный музей истории космонавтики имени К.Э. Циолковского". Портал культурного наследия России (ברוסית). Культура.РФ. 2017. נבדק ב-2017-09-21.
↑  "ГМИК имени К.Э. Циолковского". Музеи России (ברוסית). Museum.ru. 2017. נבדק ב-2017-09-22.
↑  Алексей Манакин (2013-03-28). "Он вывел музей на космическую орбиту". Сайт газеты Калужской области "Весть" (ברוסית). נבדק ב-2020-02-15.
↑  "Музей истории космонавтики представит новую экспозицию". Новости культуры. 2021-04-06. נבדק ב-2021-04-06.
↑  "Заместитель министра культуры России обвиняется в хищении средств при строительстве музея космонавтики". kaluga-poisk.ru. сетевое издание "Калуга-Поиск". 2016-03-25.
↑  "Как ведется строительство второй очереди музея космонавтики". Калуга-Поиск (ברוסית). נבדק ב-2017-10-09.
↑  "Новые обещания: музей космонавтики достроят к концу 2019 года" (ברוסית).
↑  "Вторая очередь Музея космонавтики получит еще 500 миллионов рублей". kaluga-poisk.ru. сетевое издание "Калуга-Поиск". 2019-08-08.
↑  Дмитрий Ивьев (2019-10-18). "Опять перенесли: названа очередная дата открытия музея космонавтики". Портал Калуги и области kp40.ru (ברוסית).
↑  "Музей им. Циолковского в Калуге откроется после обновления в 2020 году". ТАСС. 2019-11-23.
| --- | --- |
בקרת זהויות :  NLI: 987007373508205171  GND: 5003678-6  LCCN: n80132114  ULAN: 500300753  VIAF: 123864849   WorldCat (עם VIAF): 123864849
מוזיאון הפליטים היהודים בשאנגחאי

| --- | --- |

ילדה יהודיה וחברותיה הסיניות בגטו שאנגחאי, מתוך אוסף המוזיאון
 מידע כללי
 סוג:  מוזיאון הנחצה
 כתובת:  שאנגחאי, הרפובליקה העממית של סין הרפובליקה העממית של סין
 מיקום:  שאנגחאי/הונגקו 
 מדינה:  הרפובליקה העממית של סין 
 הקמה ובנייה
 תקופת הבנייה:  ?–2007
 תאריך פתיחה רשמי:  2012 
 
 קואורדינטות:  31°15′22″N 121°30′18″E﻿ / ﻿31.256166666667°N 121.505°E﻿ / 31.256166666667; 121.505
 www.shhkjrm.com
  (למפת שאנגחאי מוגדלת) מוזיאון הפליטים(למפת שאנגחאי רגילה) מוזיאון הפליטים
 
מוזיאון הפליטים היהודים בשאנגחאי הוא מוזיאון להנצחת הפליטים היהודים שחיו בשאנגחאי במהלך מלחמת העולם השנייה אחרי שברחו מאירופה כדי להינצל מהשואה. הוא ממוקם באתר שבו ממוקם בית הכנסת אוהל משה, באזור ההיסטורי של Tilanqiao באזור Hongkou, שאנגחאי, שבסין.
במוזיאון מוצגים מסמכים, תמונות, סרטים וחפצים אישיים המתארים את חייהם של יותר מ-20,000 יהודים שהתגוררו בגטו שאנגחאי.
בית הכנסת אוהל משה

בית הכנסת אוהל מושה נוסד על ידי קהילת המהגרים היהודית-רוסית שהגיעה לשאנגחאי לאחר פתיחת הרכבת הטרנס-סיבירית. בית הכנסת הוקם בשנת 1907, ונקרא על שם משה גרינברג, חבר בקהילה הרוסית יהודית והתקיים לראשונה במקום שכור.
תצוגה

מוזיאון הפליטים היהודים בשאנגחאי כולל את מבנה בית הכנסת אוהל מושה, שני אולמות תצוגה וחצר. התצוגה בבית הכנסת כולל אוסף קטן של חפצים המתאים את חיי הפליטים היהודים אשר מצאו מחסה בשאנגחאי במהלך השואה. תצוגה אחת בקומה השנייה של בית הכנסת מוקדשת לחיי הרב הראשי של שאנגחאי רבי מאיר אשכנזי. בעוד שבית הכנסת עדיין מכיל את ארון קודש, פרוכת ובמה, אין בו ספר תורה או סידור, כך שלא ניתן להשתמש בו לצורכי תפילה.
אולם התצוגה מספר 2, אשר הושלם בשנת 2007, מציג יותר מ-140 תמונות היסטוריות ומוצגים אחרים הכוללים עבודות אמנות, דרכונים של פליטים, עותקים של ג'ואיש שאנגחאי כרוניקל ולוח אבן שבו מגולפים דבריו של יצחק רבין במהלך ביקורו בשאנגחאי. בעולם מוצג גם סרט תיעודי על הפליטים.
אולם התצוגות מספר 3 הושלם במאי 2008 ומשמש לתצוגות מתחלפות.
בספטמבר 2014 קיר זיכרון באורך 34 מטרים נחנך באתר, בו חרותים שמותיהם של 13,732 פליטים יהודיים שמצאו מחסה בסין במהלך מלחמת העולם השנייה.
ב-2016 הוצב במוזיאון פסלו של הרופא היהודי יעקב רוזנפלד, שפעל בקרב הפליטים היהודים בסין, הצטרף לצבאו של מאו ועלה בו לדרגת גנרל.
הערות שוליים

↑  "An Introduction to Shanghai Jewish Refugees Museum". Hongkou Shanghai. 2006. אורכב מ-המקור ב-2014-12-10. נבדק ב-7 בדצמבר 2014. {{cite web}}:  (עזרה)
↑  "Shanghai remembers its Jewish past". JewishGen. 12 ביוני 2008. נבדק ב-7 בדצמבר 2014. {{cite web}}:  (עזרה)
↑  Keinon, Herb (7 במאי 2013). "PM tours Shanghai Jewish refugee museum". The Jerusalem Post. נבדק ב-7 בדצמבר 2014. {{cite web}}:  (עזרה)
↑  "Jewish refugee list unveils bond with Shanghai 'safe haven'". Daily Times. 3 בספטמבר 2014. נבדק ב-7 בדצמבר 2014. {{cite web}}:  (עזרה)
↑  Jewish Telegraphic Agency (3 בספטמבר 2014). "Shanghai museum unveils memorial to Jewish refugees". נבדק ב-7 בדצמבר 2014. {{cite web}}:  (עזרה)
↑  טקס הסרת הלוט מפסלו של יעקב רוזנפלד במוזיאון הפליטים היהודים בשאנגחאי, 9 במרץ 2016
| --- | --- |
בקרת זהויות :  NLI: 987007326116005171  VIAF: 1139149844991002960006   WorldCat (עם VIAF): 1139149844991002960006 
בית הכנסת אוהל משה
גני הסמית'סוניאן

| --- | --- |

 מידע כללי
 סוג:  גנים וגננות
 כתובת:  Capital Gallery West, Suite 3300, 600 Maryland Avenue, SW, Washington, DC 20024-2520 
 מיקום:  וושינגטון די. סי. 
 מדינה:  ארצות הברית 
 הקמה ובנייה
 תקופת הבנייה:  ?–1972
 תאריך פתיחה רשמי:  1972 
 
 קואורדינטות:  38°53′27″N 77°01′50″W﻿ / ﻿38.890932386829°N 77.030497991662°W﻿ / 38.890932386829; -77.030497991662
 gardens.si.edu
 he
 
מבט אווירי על חצר הסמית'סוניאן ועל גני הסמית'סוניאן
גני הסמית'סוניאן (באנגלית: Smithsonian Gardens) הם חטיבה של מוזיאוני הסמית'סוניאן, האחראית על "גנים, גננות ואוספים ותערוכות הקשורים לגנים וגננות". השלוחה הוקמה ב-1972 והיא אחראית על 526 דונמים במול, ועל 5,945 מטר מרובע של חממות, וכן על הארכיון של הגנים האמריקאים, אוסף הכולל למעלה מ-60,000 צילומי ארכיון ורשומות בנושא גננות ונוף בארצות הברית משנת 1870 ועד ימינו.
היסטוריה

בשנת 1972, המזכיר השמיני של הסמית'סוניאן, ס. דילן ריפלי, הקים את משרד הגננות (Office of Horticulture), מתוך כוונה לקדם את מאמצי המחקר והחינוך של ארגון הסמית'סוניאן לחללים חיצוניים (מחוץ לבנייני המוזיאונים). ריפלי שכר את ג'יימס ר. באטלר כמנהל הראשון של משרד הגננות במוסד. המשרד נוצר בעת בו גדלה הפופולריות של גינון כתחביב ברחבי ארצות הברית, ותחום המחלקה גובה ברוח גבית של גל של עניין בנושא בקרב הציבור. המשימה הראשונה של באטלר הייתה לחקור ולתכנן גן ויקטוריאני שהיה מותקן בין טירת הסמית'סוניאן לשדרת העצמאות לרגל חגיגות ה-200 ליום העצמאות של ארצות הברית ב-1976. הפופולריות של הגן הוויקטוריאני היוותה ההשראה לגן אניד א. הופט.
באטלר כהן כמנהל משרד גננות במשך 23 שנים. את באטלר החליפה בתפקיד ננסי ג'י. בקטול, אשר שישמה כמנהלת המשרד בין השנים 1995 ו-2002 .
בשנת 2009, מכון סמית'סוניאן שינה את שם המחלקה מ"משרד הגננות" ל"גני הסמית'סוניאן"; הודעה על כך נמסרה לציבור בשנת 2010.
גנים ונופים

בין הגנים, והשטחים הפתוחים המנוהלים על ידי הסמית'סוניאן ניתן למנות את:
גן מגורי הפרפרים בין המוזיאון הלאומי להיסטוריה של הטבע לבין גן הפסלים של הגלריה הלאומית לאמנות;
החצר של גלריית פריר
גן אניד א. הופט - גינת גג מעל מרכז ס. דילן ריפלי, גלריית ארתור מ. סקלר, המוזיאון הלאומי של אמנות אפריקאית, בין טירת הסמית'סוניאן לבין שדרת העצמאות;
הגן ההיסטורי שליד המוזיאון הלאומי להיסטוריה אמריקנית;
גן הפסלים והרחבה של מוזיאון וגן הפסלים הירשהורן;
גן הוורדים על שם דולן פולג'ר, בצד המזרחי של טירת הסמית'סוניאן, למול החזית הראשית של בניין האמנויות והתעשייה;
גן מרי ליווינגסטון ריפלי, בין בניין האמנויות והתעשייה ומוזיאון וגן הפסלים הירשהורן;
גני מוזיאון האוויר והחלל הלאומי;
גני הנוף הילידי במוזיאון האינדיאנים הלאומי;
חצר רוברט וארלין קוגוד במרכז דונלד וו ריינולדס לדיוקנאות אמריקאיות;
גן המוזיאון הלאומי של ההיסטוריה האמריקאית, מצדו המערבי של המוזיאון;
גן בית הגידול לציפורים, ממזרח לכניסה אל המוזיאון הלאומי להיסטוריה של הטבע בפינה של שדרת החוקה ורחוב ה-12.
גני הסמית'סוניאן משתמשים בשיטת הדברה משולבת כדרך לשלוט במזיקים בכל גנים ונופים. שיטות אלה נועדו למעט בפגיעה באנשים בסביבה ככל האפשר בעת ההדברה.
אוספים > אטסף הסחלבים

אוסף הסחלבים של הסמית'סוניאן החל עם חשיבה פרחי סחלב בשנת 1974. האוסף גדל וכיום הוא כולל כ-8,000 צמחי סחלבים מ-256 סוגים טקסונומיים שונים.
אוספים > ארכיון הגנים האמריקאיים

ארכיון הגנים האמריקאיים הוא ארכיון מחקר המנוהל על ידי מחלקת גני הסמית'סוניאן, ומיועד לתת למתכנני גנים ונוף, להיסטוריונים ולציבור מידע על ההיסטוריה של גנים בארצות הברית. הארכיון כולל מסמכים אודות 6,300 גנים שונים בארצות הברית (ובהם גנים היסטוריים, וכן גנים בני זמננו).
אוספים > אוסף ריהוט גן

אוסף ריהוט הגנים כולל כ-2,500 פרטי ריהוט גן.
הערות שוליים

↑  האתר הרשמי של גני הסמית'סוניאן
↑  ההיסטוריה של גני הסמית'סוניאן
↑  ההיסטוריה של גני הסמית'וניאן
↑  תפקידו של ריפלי, באתר ארכיון הסמית'וניאן
↑  קורות חייו של ג'יימס באטלר
↑  ארכיון ננסי בקטול
↑  התוכנית האסטרטגית של גני הסמית'וניאן לשנים 2010 - 2015.
↑  גן בית הגידול לציפורים, בגני הסמית'וניאן
↑  אתר ארכיון הגנים
| 0 | 1 | 2 | 3 | 4 | 5 |
| --- | --- | --- | --- | --- | --- |
הסמית'סוניאן
| מוזיאון סמית'סוניאן לאמנות אמריקאית | מוזיאון אנקוסטיה | בניין האמנויות והתעשיות | מוזיאון קופר יואיט לעיצוב | גלריית פריר | גני הסמית'סוניאן  גן אניד א. הופט |
| מוזיאון הירשהורן | מוזיאון האוויר והחלל הלאומי | המוזיאון הלאומי לאמנות אפריקאית | המוזיאון הלאומי להיסטוריה אמריקנית | מוזיאון האינדיאנים הלאומי | המוזיאון הלאומי להיסטוריה של הטבע |
| גלריית הדיוקנאות הלאומית | מוזיאון הדואר הלאומי | הפארק הזואולוגי הלאומי | גלריית ארתור מ. סקלר | טירת הסמית'סוניאן |  |
גן אניד א. הופט
מוזיאון פברז'ה (סנקט פטרבורג)

ערך זה עוסק במוזיאון פברז'ה בסנקט פטרבורג. אם התכוונתם למוזיאון פברז'ה בגרמניה, ראו .
| --- | --- |


 מידע כללי
 סוג:  מוזיאון 
 על שם:  פטר קארל פברז'ה 
 כתובת:  סנקט פטרבורג 
 מיקום:  סנקט פטרבורג 
 מדינה:  רוסיה 
 מייסדים:  ויקטור וקסלברג 
 מבקרים בשנה:  420,000 (נכון ל־2021)
 הקמה ובנייה
 תקופת הבנייה:  ?–2013
 תאריך פתיחה רשמי:  2013 
 
 קואורדינטות:  59°56′05″N 30°20′34″E﻿ / ﻿59.9347°N 30.3429°E﻿ / 59.9347; 30.3429
 fabergemuseum.ru
  (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימוזיאון פברז'ה(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימוזיאון פברז'ה
 
לוגו המוזיאון
מוזיאון פברז'ה הוא מוזיאון פרטי בסנקט פטרבורג הממוקם בארמון נרישקין-שובאלוב, המכיל אוסף ייחודי של תכשיטים דקורטיביים. האוסף החשוב והמפורסם במוזיאון הם תשעת ביצי פברז'ה קיסריים, שנוצרו על ידי פטר קארל פברז'ה. באוסף המוזיאון, נמצאים הביצים הראשונות והאחרונות שנעשו. המוזיאון נפתח ב-19 בנובמבר 2013. את שעריו לציבור המוזיאון פתח באפריל 2014. המוזיאון פתוח מדי יום למעט ביום שישי, מ-9:30 עד 20:45.
הארגון המייסד של המוזיאון הוא קרן "קשר הזמנים" שנוסדה בשנת 2004 על ידי היזם ויקטור וקסלברג. אוצר המוזיאון הוא ולדימיר וורונצ'נקו. המוזיאון נוצר לצורך איסוף, הצגה ופופולריזציה של יצירות מופת ואמנות רוסית. מטרת המוזיאון היא לא למטרת רווח, אלא השבת יצירות מופת של אמנות רוסית אבודה. המוזיאון גם מפעיל אירועי תרבות ומדע, מארח בקביעות אירועים שמטרתם לחנך וללמד את ההיסטוריה של האמנות שיצר קרל גוסטב פברז'ה.
מה-3 בפברואר עד ה-2 במאי 2016 במוזיאון הוצגה התערוכה הראשונה ברוסיה של האמנית המקסיקנית פרידה קאלו. המוזיאון מורכב מ-11 חדרים: חדר האבירים, חדר האירוח האדום, חדר האירוח הכחול, חדר האירוח המוזהב, חדר התצוגה, חדר האירוח הלבן, האולם הגותי, המזנון העליון, אולם הבז'.
מייסד המוזיאון, ויקטור וקסלברג, צבר כארבעת אלפים פריטים מהמאה ה-19 ותחילת המאה העשרים והחליט להקים את המוזיאון בעיר הולדתו, פטרבורג. בשנת 2004, אוסף של 200 פריטים מתוצרת פברז'ה, שהיו שייכים לאיש העסקים האמריקאי מלקולם פורבס ובתוכם תשע ביצים, עמדו למכירה פומבית בסוכנות סותבי'ס בניו יורק. וקסלברג הקדים, שילם כ-120 מיליון דולר ורכש את הפריטים במטרה להחזירם לרוסיה.
גלריה

מדרגות המבואה למוזיאון
ביצת "התרנגולת" מאוסף ביצי פברז'ה במוזיאון בסנקט פטרבורג.
ביצת "רנסאנס"
ביצת "ניצת הוורד".
מבנה המוזיאון
הערות שוליים

↑  "Музей Фаберже - Санкт-Петербург | Mustvisit". Mustvisit.world. Mustvisit. אורכב מ-המקור ב-2020-06-08. נבדק ב-2017-06-20.
↑  מוזיאון פברז'ה – סנקט פטרבורג, רוסיה בבלוג חכמות בנתה ביתה
| --- | --- |
בקרת זהויות :  NKC: ko20201076997  VIAF: 245144782955486996700   WorldCat (עם VIAF): 245144782955486996700 
ערך זה הוא קצרמרבנושא מוזיאונים ובנושא רוסיה. אתם מוזמנים לתרום לוויקיפדיה ו.
יעל שטולמן

| --- | --- |

 לידה:  20 בפברואר 1989 (בת 35) ירושלים, ישראל 
 מדינה:  ישראל 
 תקופת הפעילות:  מ-2015 
 מקום לימודים:  סטודיו למשחק ניסן נתיב 
 מספר צאצאים:  2
 פרופיל ב-IMDb
 
יעל שטולמן (נולדה ב-20 בפברואר 1989) היא יוצרת ושחקנית קולנוע, טלוויזיה ותיאטרון ישראלית.
ביוגרפיה

שטולמן נולדה בשכונת רחביה שבירושלים לג'ויה פרוג'ה, אוצרת במוזיאון ישראל בירושלים, שעלתה לישראל מאיטליה ולאילן שטולמן, דיפלומט, שעלה לישראל מברזיל. היא האמצעית מבין שלושה אחים. בבגרותה הוריה התגרשו ואביה עבר להתגורר באיחוד האמירויות.
שטולמן למדה בבית הספר תל"י בית וגן ומשם המשיכה לתיכון המסורתי ע"ש ז'ול בראוונשוויג בירושלים. מגיל צעיר למדה מחול באקדמיה למוסיקה ולמחול בירושלים וב"מחולה" בירושלים. בין יתר הסגנונות למדה בלט קלאסי, בלט מודרני וג'אז.
לאחר התיכון עברה מכינה קדם צבאית במושב מיצר שברמת הגולן והתגייסה ליחידה 8200 בצה"ל, שם שירתה כדסקאית וכמפקדת בקורס קממב״ר.
בשנת 2015 סיימה את המסלול התלת שנתי בסטודיו למשחק ניסן נתיב בירושלים ועברה לתל אביב עם בן זוגה אוריאל הרמן. שטולמן היא בוגרת קורס משחק מול מצלמה של הבמאית רות דייכס. בין השנים 2015 ל-2020 לימדה וביימה קבוצות של מתמודדי נפש במסגרת חוג תיאטרון בעמותת אנוש ומכון סאמיט.
קריירה > תיאטרון

ב-2015 עם סיום לימודיה, הצטרפה שטולמן לתיאטרון האינקובטור עם ההצגה "מה שחשוב באמת" שכתב וביים אלי חביב ושיחקה לצד גבי עמרני, פביאנה מיוחס ותום חגי.
באותה שנה יצרה והופיעה בהצגה "אלחנדרו", בבימויו של ינון שאזו.
שטולמן הופיעה בהצגה "הסערה" של ויליאם שייקספיר בתיאטרון מיקרו, בתפקיד מירנדה.
השתתפה בהופעות חיות של הפודקאסט המצליח "סיפור ישראלי" בארץ ובלאס וגאס.
ב-2016 שחקה בהצגה "חלפון 6 - עלק מחזמר" שכתבו חנן סביון וגיא עמיר, בתפקיד דקלה.
ב-2017 הייתה מלאכית המוות בהצגה "גידי מחזמר בהקיץ" שכתב וביים יונתן בלומנפלד.
באותה שנה יזמה יחד עם בן זוגה לחיים אוריאל הרמן והתסריטאי יונתן בלומנפלד, מופע ספוקן וורד דרמטי "האם החמישית", המגולל את הסיפור התנ"כי מנקודת מבטן של שרה והגר. את המופע כתב בלומנפלד ואוריאל הרמן הלחין. הוא עלה בבית אבי חי בתמיכת קרן אבי חי ולאחר עלייתו קיבל מענק מקרן רבינוביץ' ומעיריית תל אביב.
ב-2018 הצטרפה לתיאטרון בית ליסין והופיעה בתפקיד קלאריסה בהצגה "משרתם של שני אדונים", שביים אודי בן משה, לצד יניב ביטון, יניב סויסה, לירון ברנס, סיון ששון, יותם קושניר ורון שחר.
באותה שנה השתתפה בהצגה "שׁבעה" של שמואל הספרי, שעלתה גם היא בתיאטרון בית ליסין. בהצגה שיחקה לצד נעמי לבוב, נדב נייטס, גדי יגיל, ענת וקסמן, דניאל גד ואופיר וייל.
ב-2020 שיחקה בהצגה "שלוש יריות במזרחי ב'", דרמה על ימיו האחרונים של מפקד הלח"י אברהם (יאיר) שטרן, בתפקיד רוני שטרן. את המחזה כתב זאב גולן וביים אלירן כספי. ההצגה עלתה בשיתוף פעולה בין תיאטרון האינקובטור למוזיאון הלח"י.
ב-2022 גילמה את הודל במחזמר "כנר על הגג", המבוסס על סיפורי טוביה החולב של שלום עליכם. את המחזמר ביים נתן דטנר והופיעו בו בין היתר סנדרה שדה, שרי צוריאל, שי גבסו וקובי מאור.
באותה שנה השתתפה בהצגה "אבא יצא מהקבוצה" בתיאטרון תמונע, שכתב וביים אלירן כספי.
ב-2023 שיחקה בתיאטרון החאן בהצגה "נוף לים", שיצרו וביימו שירילי דשא וויטאלי פרידלנד.
קריירה > טלוויזיה

ב-2017 השתתפה בסדרה "שאטו עין כרם" שכתבו חנן סביון וגיא עמירֿ וביים עופר ויצמן.
באותה שנה השתתפה בסדרת הרשת של mako "כל מה שצריך זה" שביימו נועם נוי וחן ג'יין זוהר, לצד נעמי לבוב.
ב-2024 השתתפה בתפקיד מרכזי בסדרה "באש ובמים" של חנן סביון וגיא עמיר. הסדרה הופצה בתפוצה עולמית בנטפליקס ושיחקו בה בין היתר יניב סוויסה, אפרת בוימולד, עידו ברטל ועומר חזן.